పాపులారిటీ ఉన్న వ్యక్తులు తుమ్మినా, దగ్గినా కొందరు వాటిని వివాదం చేసేందుకు ప్రయత్నిస్తుంటారు. అయితే అవేవీ పట్టించుకోకుండా తనదారిన తాను ముందుకు సాగుతున్నాడట ఓ పాపులర్ మ్యూజిక్ డైరెక్టర్!పుట్టింది హిందువుగానే అయినా జీవితంలో తగిలిన ఎదురుదెబ్బలతో ముస్లింగా మారిపోయాడు ఎ.ఆర్. రెహ్మాన్. ఆ తర్వాత తనకు లభించిన విజయాలన్నింటికీ అల్లానే కారణమని రెహ్మాన్ నమ్ముతుంటాడు. దేశభక్తి విషయంలో అతన్ని శంకించాల్సిన పనే లేదన్నది సినీ జనం చెప్పే మాట. 'వందేమాతరం' అంటూ రెహ్మాన్ గొంతెత్తి పాడితే కోట్లాది మంది దానిని అందిపుచ్చుకున్నారు. అయితే కొన్ని సందర్భాలలో తన మనసులోని మాటలనూ నిర్మొహమాటం చెప్పేయడం రెహ్మాన్కు అలవాటు. ఇది తాము కోరుకుంటున్న భారతదేశం కాదంటూ ఇటీవల రెహ్మాన్ చేసిన వ్యాఖ్యలు వివాదాస్పదమయ్యాయి. ఆస్కార్ విజేత పలికాల్సిన పలుకు ఇవికావంటూ కొందరు భగ్గుమన్నారు.భారత దేశంలోని వివిధ భాషా చిత్రాలకు రెహ్మాన్ అందించే మ్యూజిక్ ఒక ఎత్తు కాగా అంతర్జాతీయ చిత్రాలకు అతను అందించే సంగీతం మరో ఎత్తు. అందుకే అంతర్జాతీయంగా రెహ్మాన్ సంగీతం అంటే పడి చచ్చే వారు ఎందరో ఉన్నారు. ఒకే యేడాది రెండు ఆస్కార్ అవార్డులు అందుకున్న రెహ్మాన్ గ్రామీ, గోల్డెన్ గ్లోబ్ వంటి అంతర్జాతీయ అవార్డులనూ సొంతం చేసుకున్నాడు. అయితే ఆ విజయాలను తద్వారా తన కొచ్చిన గుర్తింపును రెహ్మాన్ ఎప్పుడూ తలకు ఎక్కించుకోడన్నది సన్నిహితులు చెప్పే మాట.విజయాల పట్ల తామరాకు మీద నీటి బొట్టులా వ్యవహరించే రెహ్మాన్ కీర్తి కిరీటంలోకి మరో కలికితురాయి చేరబోతోందని తెలుస్తోంది. తాజాగా రెహ్మాన్ బ్రిటీష్ - ఇండియన్ హిస్టారికల్ ఫిల్మ్ 'వైస్రాయిస్ హౌస్'కు స్వరాలు సమకూర్చాడు. వరల్డ్ సౌండ్ ట్రాక్ అవార్డ్స్ లో ఈ సినిమా నామినేషన్ పొందింది. ఈ విషయాన్ని రెహ్మాన్ స్వయంగా తన ట్విట్టర్ పేజ్ ద్వారా అభిమానులకు తెలియచేశాడు. ఈ ప్రతిష్ఠాత్మక అవార్డులలో తన చిత్రం నామినేట్ కావడం ఆనందంగా ఉందని, ఇది భగవంతుని కృపేనని పేర్కొన్నాడు. మరి రెహ్మాన్ ఈ అవార్డు కూడా దక్కితే అంతర్జాతీయంగా అతనికి మరింత పేరు వస్తుందనడంలో ఎలాంటి సందేహమూ లేదు. చూద్దాం, ఏంజరుగుతుందో.
papularity unna vyaktulu tummina, daggina kondaru vaatini vivaadam chesenduku prayatnistuntaaru. ayithe avevi pattinchukokunda tanadaarina taanu munduku saagutunnaadata oo papular music director!puttindi hinduvugaane aina jeevitamlo tagilina edurudebbalato muslingaa maripoyadu e.ar. rehman. aa tarvaata tanaku labhinchina vijayaalannintikii allane kaaranamani rehman nammutuntaadu. deshabhakti vishayamlo atanni sankinchaalsina pane ledannadi cinee janam cheppe maata. 'vandemaataram' antuu rehman gontetti paadithe kotladi mandi daanini andipuchukunnaru. ayithe konni sandarbhaalalo tana manasuloni maatalanuu nirmohamaatam cheppeyadam rehmanku alavaatu. idhi taamu korukuntunna bharatadesam kaadantuu iteevala rehman chesina vyaakhyalu vivaadaaspadamayyaayi. ascar vijeta palikaalsina paluku ivikaavantuu kondaru bhaggumannaru.bhaarata desamloni vividha bhasha chitraalaku rehman andinche music oka ettu kaga antarjaatiiya chitraalaku atanu andinche sangeetam maro ettu. anduke antarjaatiiyamgaa rehman sangeetam ante padi chache vaaru endaro unnaaru. oke yedadi rendu ascar avaardulu andukunna rehman gramy, golden glob vanti antarjaatiiya avaardulanuu sontam chesukunnadu. ayithe aa vijayaalanu tadwara tana kochina gurtimpunu rehman eppuduu talaku ekkinchukodannadi sannihitulu cheppe maata.vijayaala patla taamaraaku meeda neeti bottula vyavaharinche rehman keerti kireetamloki maro kalikituraayi cherabotondani telustondi. taajaagaa rehman british - indian histarical fillm 'visrois hous'ku swaraalu samakuurchaadu. werald sound track awards loo ee sinima namination pondindi. ee vishayaanni rehman swayamgaa tana twitter page dwara abhimaanulaku teliyachesaadu. ee pratishtaatmaka avaardulalo tana chitram naminate kaavadam aanandamgaa undani, idhi bhagavantuni krupenani perkonnadu. mari rehman ee avaardu kuudaa dakkite antarjaatiiyamgaa ataniki marinta paeru vastundanadamlo elanti sandehamuu ledu. chuddam, enjarugutundo.